For sønnen med samme navn, som også var maler, se Pieter Brueghel den yngre.

**Pieter Brueghel** (også skrevet Breughel og Bruegel, født ca. 1525, død 9. september 1569), ofte kalt **Pieter Brueghel den eldre** (d.e.) eller **Bonde-Brueghel**, var en flamsk kunstmaler. Han er særlig kjent for en rekke burleske, ofte allegoriske og overdådig detaljerte folkelivsskildringer.

Fra 1559 sløyfet Pieter Brueghel h'en i etternavnet og kalte seg Bruegel.

Liv og verk
-----------

*Ikaros' fall*.
Pieter Bruegel den eldre ble oppkalt etter stedet hvor han ble født. Det er opptegnelser som viser til at han ble født i Breda i Nederland, men det er likevel uklart om det var den nederlandske byen eller den belgiske byen Breda i Latin det er snakk om.

I tillegg stavet han navnet sitt på flere ulike måter. Han signerte verker «Bruegel» eller «Brueghel», men ble kalt «Narrbruegel» eller «Bondebrueghel» av senere kunsthistorikere for å skille ham fra andre medlemmer av malerfamilien Bruegel. Også datoen for hans fødsel er usikker, liksom nærmere detaljer om hans utdannelse. 

*Kampen mellom karnevalet og fasten*, 1559.Han var en lærling av Pieter Coecke van Aelst, og senere, i 1563, giftet han seg med dennes datter Mayke. I 1551 ble han akseptert som en mester i kunstmalernes laug i Antwerpen. Han reiste til Italia noe senere, og kom tilbake til Antwerpen senere før han slo seg ned for godt i Brussel ti år senere. Han døde i Brussel den 9. september 1569.

Han var far til Pieter Brueghel den yngre og Jan Brueghel den eldre. Begge ble malere, men de var fortsatt småbarn da han døde slik at han rakk aldri å gi dem personlig opplæring i malekunst..

Stil
----

En av flere versjoner av *Babels tårn* fra ca. 1525-1530
I sine senere år malte Brueghel i en enklere stil. Den mest opplagte påvirkning av hans kunst var den nederlandske mesteren Hieronymus Bosch, spesielt på Brueghels demonologiske eller oversanselige bilder slik som *Dødens triumf* og *Dulle Griet* (*Gale Grete*). Det var derimot i naturen at han fant sin største inspirasjon ettersom han er blitt identifisert som en mester av landskapsmaleri. Det var i disse landskapene hvor han skapte fortellinger hvor flere scener synes kombinert i ett maleri. Slike verk kan bli sett i *De opprørske englers fall*, og den tidligere nevnte *Dødens triumf*.

Tematikk
--------

«Nederlandske ordspråk» fra 1559, på engelsk også kalt *The Topsy Turvy World* («Bakvendtland»). Det illustrerer flere ordspråk og idiomer.
Bruegel hadde et medfølende, men usentimentalt interesse for de som arbeidet med jorden og han spesialiserte seg på landskapsmaleri befolket av bønder. Han er ofte blitt anerkjent som den første vestlige kunstner som malte landskaps for bildets egen del enn som en bakgrunn for en religiøs allegori.

Å gi oppmerksomhet til livet og kulturen til bøndene var uvanlig i kunsten på denne tiden. Breughels jordnære, usentimentale, men levende beskrivelser av bondesamfunnets liv, inkludert jordbruk, jakt, måltider, festivaler, dans og spill, er unike bilder inn i en tapt bondekultur og en ikongrafisk hovedkilde til både det fysiske og det sosiale livet på 1500-tallet. Eksempelvis illustrerer maleriet *Nederlandske ordspråk* et dusin av datidens aforismer, mens *Barns lek* viser et utvalg av de leker som barn bedrev tiden med. Hans vinterlandskaper fra 1565 er blitt framholdt som et bevis på hvor streng vintrene var under den lille istid.

Breughel skapte noen av de tidligste bilder av akutte sosiale protester i kunsthistorien, eksempelvis i malerier som *Kampen mellom karnevalet og fasten*, en satire på konfliktene som kom med reformasjonen, og graveringer som *Eselet i skolen*. På sitt dødsleie ble det sagt at han ga ordre til sin hustru om brenne de mest politiske eller samfunnsnedbrytende bilder for å beskytte familien mot politisk forfølgelse.

Brueghel-familien
-----------------

Pieter Brueghel den eldre er den mest kjente av malerne i Brueghel-familien, som også omfatter sønnene hans Pieter Brueghel den yngre og Jan Brueghel samt sistnevntes sønn Jan Brueghel den yngre og sønnesønn Abraham Brueghel.

Utvalgte hovedverker
--------------------

* *De opprørske englers fall*, 1562
* *Dødens triumf*, 1562
* *Babels tårn*, 1563
* *Jegere i snøen*, 1565
* *Bondebryllup*, 1568
* *Lignelsen om de blinde* (også kalt *Blind leder blind*), 1568

|  |
| --- |
| Pieter Bruegel d.e.
* **ca.1526/-30** født i Brabant
* **1551**, flyttet til Antwerpen, opptatt i malerlauget
* **1552 – 54** Reiser til Italia via Frankrike
* **1563** giftet seg med datter til malemesteren og
* – flytter til Brüssel
* **1564**- sønnen Pieter (d.y.) blir født
* **1565** maler han årstidsbilder
* **1568** sønnen Jan blir født (begge sønnene blir senere malere)
* **1569** dør den 9. september i Brüssel
 |

* Barns lek, 1560*Barns lek*, 1560
* Jegere i snø (også kalt Hjem fra jakt og Vinter) fra 1565 representerer januar i en bildeserie om årets måneder.*Jegere i snø* (også kalt *Hjem fra jakt* og *Vinter*) fra 1565 representerer januar i en bildeserie om årets måneder.
* Slaraffenland 1567.*Slaraffenland* 1567.
* Bondebryllup 1568.*Bondebryllup* 1568.
* Lignelsen om de blinde 1568*Lignelsen om de blinde* 1568

Se også
-------

* Pieter Brueghel den yngre
* Jan Brueghel
* Hieronymus Bosch

Referanser
----------

1. ↑   Gemeinsame Normdatei, GND-ID 118674013, besøkt 26. april 2018[Hentet fra Wikidata]
2. ↑   Trove, «Pieter Bruegel», Trove person-ID 1221615[Hentet fra Wikidata]
3. ↑   www.pinakothek.de[Hentet fra Wikidata]
4. ↑   Autorités BnF, data.bnf.fr, besøkt 10. oktober 2015[Hentet fra Wikidata]
5. 1 2   RKDartists, RKD kunstner-ID 13292[Hentet fra Wikidata]
6. ↑   Nederlands institutt for kunsthistorie[Hentet fra Wikidata]
7. ↑   RKD kunstner-ID 13292[Hentet fra Wikidata]
8. 1 2   Union List of Artist Names, ULAN 500013247, utgitt 27. juni 2019, besøkt 22. mai 2021[Hentet fra Wikidata]

Eksterne lenker
---------------

* (en) Pieter Bruegel (I) – kategori av bilder, video eller lyd på Commons Rediger på Wikidata

* (en) Pieter Bruegel (I) – galleri av bilder, video eller lyd på Commons Rediger på Wikidata
* Brueghel-biografi med bildelenker
* Biografi (på engelsk)
* Galleri i Webmuseum Paris
* Bildegalleri i ArtCyclopedia
* Stor samling av grafikk og malerier

  

Portal: Kunst

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Store Danske Encyklopædi **·** Encyclopædia Britannica **·** Prabook **·** Brockhaus Enzyklopädie **·** Deutsche Biographie **·** Encyclopædia Universalis **·** Nationalencyklopedin **·** BIBSYS **·** Kunstindeks Danmark **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** BPN **·** ULAN **·** NLA **·** NDL **·** NKC **·** RLS
 |